NEUVOSTON PÄÄTÖS,

annettu 7 päivänä huhtikuuta 2022,

jäsenvaltioiden edustajien nimittämisestä Euroopan elintarviketurvallisuusviranomaisen johtokunnan jäseniksi ja varajäseniksi

(2022/C 159/06)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen,

ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 25 artiklan 1 kohdan,

ottaa huomioon jäsenvaltioiden neuvostolle esittämät ehdokkaat,

sekä katsoo seuraavaa:

(1) On olennaisen tärkeää varmistaa Euroopan elintarviketurvallisuusviranomaisen (EFSA) riippumattomuus, korkea tieteellinen taso, avoimuus ja tehokkuus. On myös välttämätöntä varmistaa kyseisen viranomaisen yhteistyö jäsenvaltioiden kanssa.

(2) Euroopan parlamentin ja neuvoston asetuksella (EU) 2019/1381 (2) muutettiin asetusta (EY) N:o 178/2002, myös sen 25 artiklan 1 kohtaa, joka koskee EFSAn johtokunnan kokoonpanoa.

(3) Asetuksen (EU) 2019/1381 10 artiklan 2 kohdan mukaisesti niiden EFSAn johtokunnan jäsenten, jotka ovat tehtävässään 30 päivänä kesäkuuta 2022, toimikausi päättyy kyseisenä päivänä. Ne EFSAn johtokunnan jäsenet ja varajäsenet, joiden toimikauden on määrä alkaa 1 päivänä heinäkuuta 2022, on määrä nimittää asetuksella (EU) 2019/1381 käyttöön otetun uuden nimeämis- ja nimittämismenettelyn mukaisesti.

(4) Asetuksen (EY) N:o 178/2002 25 artiklan 1 kohdan mukaan kunkin jäsenvaltion on nimettävä jäsen ja varajäsen edustajikseen EFSAn johtokuntaan. Neuvosto nimittää näin nimetyt jäsenet ja varajäsenet neljän vuoden toimikaudeksi, joka voidaan uusia, ja heillä on äänioikeus.

(5) Jäsenvaltioiden nimeämillä edustajilla on asiaankuuluvaa ja laajaa kokemusta ja asiantuntemusta elintarvikeketjuun liittyvän lainsäädännön ja politiikan alalla, mukaan lukien riskinarviointi, ja myös johtamiseen liittyvistä, hallinnollisista, taloudellisista ja oikeudellisista asioista. Näin ollen heidän nimittämisellään varmistetaan, että EFSAn johtokunnassa on mahdollisimman korkea pätevyystaso ja mahdollisimman laaja asiaankuuluva kokemus.

(6) Asetuksen (EY) N:o 178/2002 27 artiklan 2 kohdan mukaan tällä päätöksellä EFSAn johtokunnan jäseniksi nimitetyt edustajat eivät saa enää olla EFSAn neuvoa-antavan ryhmän jäseniä,

ON HYVÄKSYNYT TÄMÄN PÄÄTÖKSEN:

1 artikla Nimitetään seuraavat henkilöt Euroopan elintarviketurvallisuusviranomaisen johtokunnan jäseniksi ja varajäseniksi 1 päivänä heinäkuuta 2022 alkavaksi ja 30 päivänä kesäkuuta 2026 päättyväksi kaudeksi: Jäsenvaltio Jäsenet Varajäsenet Belgia Herman DIRICKS Carl BERTHOT Bulgaria Georgi GEORGIEV Svetlana TCHERKEZOVA Tšekki Jindřich FIALKA Jitka GÖTZOVÁ Tanska Annelise FENGER Henrik Dammand NIELSEN Saksa Marie-Luise TREBES Dietrich RASSOW Viro Hendrik KUUSK Pille TAMMEMÄGI Irlanti Pamela BYRNE Patricia REILLY Kreikka Antonis ZAMPELAS George-John NYCHAS Espanja Isabel PEÑA-REY LORENZO Ana RODRÍGUEZ CASTAÑO Ranska Roger GENET Loïc EVAIN Kroatia Darja SOKOLIĆ Lidija KOZAČINSKI Italia Massimo CASCIELLO Pierdavide LECCHINI Kypros Stelios YIANNOPOULOS Herodotos HERODOTOU Latvia Aivars BĒRZIŅŠ Jānis RUŠKO Liettua Mantas STAŠKEVIČIUS Deividas KLIUČINSKAS Luxemburg Patrick HAU Marc WEYLAND Unkari Szabolcs PÁSZTOR Beáta CZEGLÉDI Malta Ingrid BORG Rudie VELLA Alankomaat Ana Isabel VILORIA ALEBESQUE Marie-Ange DELEN Itävalta Ulrich HERZOG Josefine SINKOVITS Puola Katarzyna STOŚ Piotr JEDZINIAK Portugali Ana BATALHA Susana POMBO Romania Alexandru Nicolae BOCIU Laszlo CSUTAK-NAGY Slovenia Jernej DROFENIK Ana LE MARECHAL KOLAR Slovakia Zuzana NOUZOVSKÁ Martin POLOVKA Suomi Marjatta RAHKIO Sebastian HIELM Ruotsi Annica SOHLSTRÖM Hanna DUFVA

2 artikla Tämä päätös tulee voimaan päivänä, jona se hyväksytään.

Tehty Luxemburgissa 7 päivänä huhtikuuta 2022. Neuvoston puolesta Puheenjohtaja J. DENORMANDIE

(1) EYVL L 31, 1.2.2002, s. 1.

(2) Euroopan parlamentin ja neuvoston asetus (EU) 2019/1381, annettu 20 päivänä kesäkuuta 2019, elintarvikeketjuun sovellettavan EU:n riskinarvioinnin avoimuudesta ja kestävyydestä sekä asetusten (EY) N:o 178/2002, (EY) N:o 1829/2003, (EY) N:o 1831/2003, (EY) N:o 2065/2003, (EY) N:o 1935/2004, (EY) N:o 1331/2008, (EY) N:o 1107/2009 ja (EU) 2015/2283 sekä direktiivin 2001/18/EY muuttamisesta (EUVL L 231, 6.9.2019, s. 1).